Drie vas oor rooftog en aanval op polisiebeampteFoto: SAPD/Facebook Konst. Noloyiso Rwexana, woordvoerder van die polisie, het gesê die polisievrou het Vrydag omstreeks 21:00 na ŉ winkel in Goodwood geloop. “Sy is glo deur drie verdagtes genader wat haar van haar amptelike vuurwapen en trouring beroof het.” Die verdagtes het glo hierna ŉ winkel beroof en van die toneel gevlug. Die verdagtes, onderskeidelik 23, 24 en 29 jaar, is egter kort hierna in hegtenis geneem. Volgens Rwexana is van die gesteelde goedere in hul besit gevind, maar die polisiebeampte se amptelike vuurwapen nog nie opgespoor nie. Die verdagtes sal binnekort in die Goodwood-landdroshof verskyn.